ก่อนสงครามกลางเมืองอิรัก อัศศอลฮีได้เข้าร่วมในสงครามยมคิปปูร์, สงครามอิรัก–อิหร่าน, การบุกครองคูเวต, สงครามอ่าว รวมทั้งการบุกครองอิรัก ค.ศ. 2003 ตามที่อัศศอลฮีปฏิบัติหน้าที่ในสงครามยมคิปปูร์ เขาเป็นส่วนหนึ่งของกองพลอิรักที่ต่อสู้ในโกแลนไฮทส์ ประมาณเดือนพฤษภาคม ค.ศ. 2015 อัศศอลฮีได้เข้าร่วมกองกำลังระดมจากประชาชนและเข้าประจำการในเทือกเขามาคูล ประเทศอิรักตอนเหนือ ด้วยอาวุธปืนไรเฟิลสไตเออร์ อัศศอลฮีเริ่มต่อสู้กับไอเอสไอแอลในญูร์ฟ อันนาเซอร์ (ชื่อก่อนหน้านี้คือญูร์ฟ อัศศะคาร์) และได้เรียนรู้ทักษะการซุ่มยิงจากกองทัพรัสเซีย